Bejaarde se liggaam in slaapkamer gekry | Maroela Media
Die bejaarde man se liggaam is aangetref in sy huis in Manor Gardens, Durban. Skermgreep: Blue Security via YouTube
Die Durbanse polisie ondersoek ŉ moordsaak nadat ŉ bejaarde man se liggaam Dinsdagoggend in sy huis in die voorstad Manor Gardens gevind is.
Andreas Mathios, woordvoerder van die veiligheidsmaatskappy Blue Security, het by navraag aan Maroela Media gesê die man van blykbaar 73 jaar oud is vasgebind en met sy mond toegeprop in sy huis aangetref. Daar word vermoed dat sy liggaam dalk twee dae lank in sy huis in Glenturretweg gelê het voor werkers onraad gemerk het.
Die werkers het omstreeks 09:00 vanoggend by sy huis opgedaag, maar hy het nie soos gewoonlik vir hulle kom oopmaak nie. Hulle het Blue Security in kennis gestel, wat ŉ gewapende beampte na die toneel gestuur het.
Nadat hulle toegang verkry het, het hulle die man se liggaam in een van die slaapkamers gekry. Hy was vasgebind, sy mond was toegestop en hy het wonde aan sy liggaam gehad. Mathios sê dit lyk asof hy doodgeslaan is.
“Ek het met ŉ buurvrou gesels en sy het gesê hy was ŉ lekker ou, altyd vriendelik en nogal groot gebou,” sê Mathios. “Dit lyk asof die motief vir die aanval diefstal was en dat die slagoffer moontlik sy aanvallers geken het, want hy het stukwerkers gebruik om met die bouwerk op sy erf te help.”
Mathios vertel terwyl die polisie op die toneel bedrywig was, het die oorledene se seun in ŉ huurmotor daar opgedaag, maar hy wou hom nie identifiseer of met die media praat nie.
Kol. Thembeka Mbhele, woordvoerder van die polisie, het bevestig hulle ondersoek ŉ saak van moord. Sy sê die oorledene is in 1945 gebore, maar kon nog nie sy naam bekendmaak nie omdat al sy naasbestaandes nog nie in kennis gestel is nie.
Durban In die nuus moord
Regering wil hof toe om VBS-geld terug te kry
Hoe kan die motief diefstal wees as die man vasgebind was en doodgeslaan is. Dan was die motief mos moord.
Liberalis · 3 weke gelede
Want ons linkse liberaliste klassifiseer dit so. As die aanvallers blank was was die motief automaties geklassifiseer as rassisties. Welkom in die liberale wereld.
Soms wonder ek wat gaan van ons land word mense? Dis so hartseer, ons gebed gaan uit na almaar wat VERMOOR word, en dis nie net een n dag nie???
Weet jy?? · 3 weke gelede
Weet jy, al die laaste moorde word gesien as huisbraak/diefstal. Ek dink hulle begin nou vashak met daai motief. Arme oomie. RIP oomie!! Sterkte aan die familie.
Die aanklag is werklik belaglik! Dan kan dit netsowel “betreding” of “luier in die straat” wees!
‘luier’ in die straat? Drentel.
Jaspaas met sy stil geraas... · 3 weke gelede
Hy is duidelik gemartel, soos dit vir my klink…
…en wat ookal die rede…
ons, moet begin hard bid en almal 180 grade draai van ons sondes en Jakobus 5:16 toepas.
en wat sê Matt 28:18-20…
Die polisie woordvoerder het wel gese hulle ondersoek ‘n aanklag van moord.
So jammer vir die omie.
Ek se mos hulle manipuleer die moord statistieke. Dink mens het nie n IK nie. Dis moord.
Sonder om die ras van die slagoffers of aanvallers bekend te maak, kan mens maar altyd tot die gevolgtrekking kom dat wanneer die terme “huisbraak” of “diefstal” as motief vir n misdaad gebruik word, die slagoffer blank was. Ons almal weet die motief is rassehaat!
Sioux · 3 weke gelede
Wil graag weet wat die vermoorde 73jarige oorlede man se etniese herkoms is? Indiër, Chinees, Wit…? Ons reg om te weet…
belinda · 3 weke gelede
net een vraag, oorlede se seun kom met huur motor daar aan wil nie met die media praat, hoe het hy geweet van sy pa??????????????
Mthondo · 3 weke gelede
Dis nou maar so , kry iemand van die straat of om vir jou te werk en hy vermoor jou ,